**ELŐTERJESZTÉS**

**Körmend város Önkormányzata Képviselő-testülete 2016. június 27-i ülésére**

**Tárgy:** Kormányengedély végett kérelem benyújtása

Tisztelt Képviselő-testület!

Körmend Város Önkormányzata a 2016. évi költségvetési rendeletében szerepelteti a felhalmozási kiadások között a Bartók 5. felújítását. A felújítási kiadások fedezetére az önkormányzat 65 millió Ft hitel felvételét tervezte, amelyet bejelentett jogszabályi kötelezettségből adódóan a MÁK részére adatszolgáltatás keretében március 16.-ig.

Az önkormányzat a 65 millió Ft hitelt 3 év alatt tervezi visszafizetni az adósságot keletkeztető ügyletekről hozott határozat szerint. A stabilitási törvény szerint kormányengedélyt kell kérni a hitel felvételére.

A kérelemhez csatolni kell a hitelszerződés tervezetét, ezért a hitel felvételhez 3 ajánlatot kell bekérni pénzintézetektől, és a legkedvezőbb ajánlattevővel a szerződéstervezet elő kell készíteni.

A Kormány engedélyének a megszerzéséhez kérelmet kell benyújtani a MÁK felé elektronikus úton (ÖNEGM-rendszeren keresztül).

A kérelemben szerepeltetni kell:

* Ha az önkormányzat a saját bevételét a költségvetési évre vagy az azt követő évekre a megelőző évi előirányzatnál magasabb mértékben határozza meg, annak **indokolását**
* Az ügylet típusát, **futamidejét,** devizanemét.
* Az önkormányzat lejárt szállítói tartozásait
* az Önkormányzat költségvetési rendeletét, elektronikus rendszerben szereplő adatlapokat, köztük az adatokat hitelesítő nyilatkozatot
* Önkormányzat 2015. évi zárszámadásához kapcsolódó könyvvizsgálói jelentést
* A költségvetési évet **követő három évre szóló költségvetési kitekintésre** vonatkozó határozatot
* Önkormányzat szöveges indokolását az ügylet szükségességéről

Minderről korábban a Testület már hozott határozatot, ugyanakkor az előző évben nem volt realitása jóváhagyó Kormánydöntés esetében sem az épület felújítására. Szükségesnek látjuk ezért azt, hogy most is hozzon döntést minderről a Képviselő-testület, mert most lesz lehetősége az Önkormányzatnak a Kormányengedélyes hitelkérelem benyújtására, és támogatás esetén az üres lakások felújítására.

**HATÁROZATI JAVASLAT**

Körmend város Önkormányzata Képviselő-testülete elhatározza, hogy

1. a Bartók Béla Ltp. 5. sz. épület felújításához a 2016. évi költségvetési rendeletben meghatározottak szerint 65 millió Ft hitelt vesz fel, és kérelmet nyújt be a Magyar Kormányhoz e hitelfelvétel engedélyezése céljából. A hitelt az Önkormányzat a városképet romboló, állapotában teljesen leromlott –tönkretett – társasház felújítására kívánja felhasználni megteremtve ezzel a Körmend, Bartók Béla Lakótelep környezetének rendezését (rendezettségét) és nyugalmát.
2. A hitelt az 1/1016. számú képviselő-testületi határozat mellékletében meghatározottak szerinti törleszti az önkormányzat, amelyet a mindenkori éves költségvetésében a kiadások között megtervez.

Körmend, 2016. június 17.

**Bebes István**

**polgármester**